Apstiprināts

ar Rīgas domes 29.01.2025.

lēmumu Nr. RD-25-4229-lē

**Rīgas Jaunatnes politikas īstenošanas plāns**

**2025.–2028. gadam**

**1. REDAKCIJA**

**Satura rādītājs**

|  |  |
| --- | --- |
| Izmantotie saīsinājumi | 3 |
|  |  |
| Ievads | 4 |
|  |  |
| 1. Jaunatnes politikas tiesiskais regulējums un attīstības plānošana | 5 |
|  |  |
| 2. Esošās situācijas raksturojums | 9 |
| 2.1. Jauniešu mērķgrupas portrets | 9 |
| 2.2. Rīgas pilsētas darba ar jaunatni plāna 2019.–2023.gadam izpildes raksturojums | 13 |
| 2.3. Secinājumi | 16 |
|  |  |
| 3. Situācijas izvērtējums - SVID analīze | 18 |
|  |  |
| 4. Plāna mērķi un politikas rezultāti | 20 |
|  |  |
| 5. Rīcības virzieni un uzdevumi | 22 |
| 1.rīcības virziens: Darba ar jaunatni kvalitatīvas un ilgtspējīgas sistēmas izveide un attīstība | 22 |
| 2.rīcības virziens: Plašākas un aktīvākas jauniešu līdzdalības veicināšana | 23 |
| 3.rīcības virziens: Darba tirgum un patstāvīgai dzīvei nepieciešamo prasmju un iemaņu apguves veicināšana | 25 |
| 4.rīcības virziens: Jauniešu ar ierobežotām iespējām iekļaušana | 26 |
| 5.rīcības virziens: Aktivitātes bērniem un jauniešiem | 29 |
| 6.rīcības virziens: Jauniešiem droša un draudzīga vide | 30 |
|  |  |
| 6. Rezultatīvie rādītāji | 32 |
|  |  |
| 7. Plāna īstenošanas uzraudzība | 37 |
|  |  |
| Pielikums | 38 |

**Izmantotie saīsinājumi**

NVA – Nodarbinātības valsts aģentūra

RAIC – Rīgas Apkaimju iedzīvotāju centrs

RBJĢSAC – Rīgas Bērnu, jauniešu un ģimeņu sociālā atbalsta centrs

RCB – Rīgas Centrālā bibliotēka

RDA – Rīgas digitālā aģentūra

RIIMC – Rīgas Izglītības un informatīvi metodiskais centrs

RITA – Rīgas investīciju un tūrisma aģentūra

RPP – Rīgas valstspilsētas pašvaldības policija

RSD – Rīgas Skolēnu dome

RVP – Rīgas valstspilsētas pašvaldība

RVP CA – Rīgas valstspilsētas pašvaldības Centrālā administrācija

RVP IKSD – Rīgas valstspilsētas pašvaldības Izglītības, kultūras un sporta departaments

RVP ĪD – Rīgas valstspilsētas pašvaldības Īpašuma departaments

RVP LD – Rīgas valstspilsētas pašvaldības Labklājības departaments

SJP – Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvalde

# Ievads

Rīgas Jaunatnes politikas īstenošanas plāns 2025.–2028. gadam (turpmāk – Plāns) ir vidēja termiņa attīstības plānošanas dokuments, kas nosaka jaunatnes politikas pamatprincipus, mērķus, rīcības virzienus un uzdevumus noteiktajā periodā Rīgas valstspilsētas pašvaldībā.

Tas ietver ievērojami plašāku jautājumu loku, nekā iepriekšējais RVP attīstības plānošanas dokuments jaunatnes jomā – Rīgas pilsētas darba ar jaunatni plāns 2019. – 2023. gadam. Jaunais plānošanas dokuments līdztekus darba ar jaunatni pieejamībai un kvalitātei risinās jautājumus, kas saistīti ar jauniešu labbūtību, prevenciju, nodarbinātības veicināšanu, kā arī jauniešiem draudzīgu pilsētvidi. Dokumentā īpaša uzmanība pievērsta jauniešiem ar ierobežotām iespējām un riska grupas jauniešiem.

Ievērojama plāna daļa saistīta ar RVP IKSD nolikumā un RVP IKSD SJP reglamentā noteikto uzdevumu izpildi. Tā kā jaunatnes politika ir horizontāla politika, daļa Plānā iekļauto uzdevumu ir citu RVP iestāžu kompetencē, bet daļa no tiem saistīta ar starpsektorālas un starpinstitucionālas sadarbības veicināšanu.

2023. un 2024. gadā RVP atbildīgās iestādes ir strādājušas pie vairākiem citiem nozaru attīstības plānošanas dokumentiem, kuri daļēji vērsti uz jauniešu mērķgrupu, t.sk.:

* Rīgas valstspilsētas pašvaldības izglītības ekosistēmas attīstības stratēģija 2024. – 2028.gadam;
* Rīgas sporta un aktīvās atpūtas attīstības plāns 2025. – 2029.gadam;
* Rīgas valstspilsētas pašvaldības kultūrpolitikas pamatnostādnes 2025. – 2028.gadam.

Ņemot vērā attīstības plānošanas labo praksi, Plāns nedublē iepriekš minētajos un citos RVP nozaru attīstības plānošanas dokumentos iekļautos uzdevumus, kas vērsti uz jauniešiem, bet satur atsauces uz šajos dokumentos plānoto.

Plāna izstrādes gaitā tika nodrošinātas šādas aktivitātes jauniešu, darbā ar jaunatni iesaistīto personu un RVP speciālistu līdzdalībai un viedokļu izzināšanai:

* pētījums “Jaunieši Rīgā: statistisks raksturojums un jauniešu viedokļu izpēte”[[1]](#footnote-1) (kvantitatīva socioloģiskā aptauja, kuru aizpildīja 933 jaunieši vecumā no 13 līdz 25 gadiem, un statiskas datu analīze par jauniešu skaita dinamiku);
* fokusgrupas jauniešiem nozīmīgu problēmjautājumu padziļinātai izpētei (62 jauniešu vecumā no 13 līdz 25 gadiem);
* jaunatnes organizāciju forums (22.11.2023.);
* darbseminārs ar nozares ekspertu un jaunatnes organizāciju piedalīšanos (18.06.2024.);
* prāta vētras un diskusijas Rīgas domes Jaunatnes lietu konsultatīvās komisijas ietvaros.

# Jaunatnes politikas tiesiskais regulējums un attīstības plānošana

Plāna izstrādē tika ievēroti šādi nacionālā līmeņa attīstības plānošanas dokumenti un normatīvie akti:

* Bērnu, jaunatnes un ģimenes attīstības pamatnostādnes 2022. – 2027. gadam (apstiprinātas ar Ministru kabineta 21.12.2022. rīkojumu Nr. 967 “Par bērnu, jaunatnes un ģimenes attīstības pamatnostādnēm 2022.-2027. gadam”)[[2]](#footnote-2);
* Jaunatnes politikas īstenošanas plāns 2023. – 2024. gadam (apstiprinātas ar Ministru kabineta 19.12.2023. rīkojumu Nr. 921 “Jaunatnes politikas īstenošanas plāns 2023.-2024. gadam”)[[3]](#footnote-3);
* Jaunatnes politikas īstenošanas plāns 2025. – 2027. gadam (projekts);
* Izglītības attīstības pamatnostādnes 2021. – 2027. gadam (apstiprinātas ar Ministru kabineta 22.06.2021. rīkojumu Nr. 436 “Par Izglītības attīstības pamatnostādnēm 2021.-2027. gadam”)[[4]](#footnote-4);
* Jaunatnes likums[[5]](#footnote-5);
* Izglītības likums[[6]](#footnote-6);
* Bērnu tiesību aizsardzības likums[[7]](#footnote-7).

Tiesību akti:

Saeima 2008. gada 8. maijā pieņēma **Jaunatnes likumu**, kasstājās spēkā 2009. gada 1.janvārī. Minētā likuma 2. panta otrā daļa un 2.1 panta pirmā daļa nosaka šādas jēdzienu “jaunatnes politika” un “darbs ar jaunatni” definīcijas:

“(2) (..) darbs ar jaunatni ir uz jauniešiem orientēts plānotu praktisku pasākumu kopums, kas nodrošina jaunatnes politikas īstenošanu, jauniešu vērtīborientācijas veidošanos un vispārcilvēcisko vērtību nostiprināšanos;..

1. Jaunatnes politika ir visās valsts politikas jomās īstenojamu mērķtiecīgu darbību kopums, kas veicina jauniešu pilnvērtīgu un vispusīgu attīstību, iekļaušanos sabiedrībā un dzīves kvalitātes uzlabošanos.”

Jaunatnes likuma 5. panta pirmā daļa nosaka, ka “Pašvaldība, pildot savas funkcijas, veic darbu ar jaunatni, ievērojot jaunatnes politikas pamatprincipus un valsts jaunatnes politikas attīstības plānošanas dokumentus. Pašvaldība plāno darbu ar jaunatni, izstrādājot pašvaldības jaunatnes politikas attīstības plānošanas dokumentus. Pašvaldība nodrošina institucionālu sistēmu darbam ar jaunatni.”

2023. gada 1. janvārī stājās spēkā **Pašvaldību likums**[[8]](#footnote-8), kura 4. panta pirmās daļas 8. punkts kā vienu no pašvaldības autonomajām funkcijām nosaka “veikt darbu ar jaunatni”. Likums “Par pašvaldībām” šādu funkciju pašvaldībām iepriekš neparedzēja.

Nozīmīgākie nacionālā līmeņa politikas plānošanas dokumenti:

2022. gada 21. decembrī tika apstiprinātas **Bērnu, jaunatnes un ģimenes attīstības pamatnostādnes 2022. – 2027. gadam**, kas aptver virkni horizontālu un pārnozarisku risināmu, jaunu attīstības virzienu bērnu, jaunatnes un ģimenes politikas jomā.

Darba ar jaunatni attīstības jautājumi strukturēti zem pamatnostādņu 3. mērķa – “Jauniešu pilnvērtīga un vispusīga attīstība, dzīves kvalitātes uzlabošana un līdzdalības stiprināšana”.

Mērķa sasniegšanai ir definēti 3 rīcības virzieni:

1. darba ar jaunatni kvalitatīvas un ilgtspējīgas sistēmas izveide un attīstība;
2. plašākas un aktīvākas jauniešu līdzdalības veicināšana;
3. darba tirgum un patstāvīgai dzīvei nepieciešamo prasmju un iemaņu apguves veicināšana.

Līdztekus tam jaunatnes politikas saturiskajam tvērumam atbilst pamatnostādņu 2. mērķa “Vienlīdzīgas iespējas īpaši atbalstāmajām bērnu un jauniešu grupām” 2.4. rīcības virziens “Jauniešu ar ierobežotām iespējām iekļaušanas veicināšana”.

Pamatnostādnes paredz, ka īstermiņa prioritāšu noteikšana un konkrēti pamatnostādnēs plānoto uzdevumu īstenošanas mehānismi tiek ietverti īstermiņa plānošanas dokumentos, kas izdoti uz pamatnostādņu pamata:

* Jaunatnes politikas īstenošanas plāns 2023.-2024. gadam;
* Jaunatnes politikas īstenošanas plāns 2025.-2027. gadam.

Lai gan Izglītības un zinātnes ministrijas izstrādātajam dokumentam “Vienots kvalitātes ietvars darba ar jaunatni pašvaldībās”[[9]](#footnote-9) ir metodiska materiāla statuss, to var uzskatīt par visaptverošāko pašvaldībām šobrīd pieejamo ietvardokumentu darba ar jaunatni izvērtēšanai un kvalitātes pilnveidei.

Dokuments definē izmērāmus un kvantificējamus vērtēšanas kritērijus 4 jomās:

* darba ar jaunatni kvalitatīvas un ilgtspējīgas sistēmas izveide un attīstība;
* darbā ar jaunatni iesaistītais personāls;
* jauniešu līdzdalības veicināšana;
* darba ar jaunatni īstenošana.

Ņemot vērā, ka dokuments pašvaldībām pieejams tikai kopš šī gada oktobra, aizvien turpinās RVP darba ar jaunatni sistēmas izvērtēšana saskaņā ar tajā noteiktajiem kritērijiem. Plāna gala versija pirms tās virzīšanas apstiprināšanai tiks papildināta ar izvērtēšanas rezultātu raksturojumu.

RVP iepriekšējie attīstības plānošanas dokumenti jaunatnes jomā:

RVP jau ilgstoši izstrādā nozares politikas plānošanas dokumentus jaunatnes jomā. Pirmais no tiem – **Rīgas pilsētas attīstības programma darbā ar jauniešiem 2008. – 2012. gadam** – tika apstiprināts Rīgas domes Izglītības, jaunatnes lietu un sporta komitejā 06.11.2008.

To nomainīja **Rīgas pilsētas darba ar jaunatni programma 2014. – 2018. gadam** (apstiprināta Rīgas domes Izglītības, kultūras un sporta komitejā 10.04.2014.).

Pēdējais izstrādātais politikas plānošanas dokuments jaunatnes jomā ir **Rīgas pilsētas darba ar jaunatni plāns 2019.–2023. gadam**[[10]](#footnote-10) (apstiprināts ar Rīgas domes 20.06.2019. lēmumu Nr.2386 “Par Rīgas pilsētas darba ar jaunatni plāna 2019.-2023.gadam apstiprināšanu”). Atbilstoši Rīgas domes 20.06.2019. lēmuma Nr.2386 “Par Rīgas pilsētas darba ar jaunatni plāna 2019.-2023.gadam apstiprināšanu” 41.punktam, darbs ar jaunatni pašvaldībā tiek īstenots saskaņā ar šajā dokumentā noteiktajiem mērķiem, prioritātēm un pasākumiem līdz jaunā Plāna spēkā stāšanās brīdim.

Rīgas pilsētas darba ar jaunatni plāns 2019.–2023. gadam noteica divus stratēģiskos mērķus:

- pilnveidot un ilgtermiņā uzturēt vidi jauniešu dzīves kvalitātes uzlabošanai, radot iespējas viņu personības izaugsmei, drošai un lietderīgai brīvā laika pavadīšanai, atbalstot viņu iniciatīvas, sekmējot jauniešu līdzdalību dažādos sabiedriskās dzīves procesos un pilnvērtīgu viņu iekļaušanos sabiedrībā;

- attīstīt sistēmisku pieeju darbam ar jaunatni pašvaldībā, pilnveidojot infrastruktūru, iesaistīto personu kompetenci un institucionālo sadarbību, efektīvi izmantojot esošos resursus un piedāvājot inovatīvus risinājumus un daudzveidīgas atbalsta formas.

Rīgas pilsētas darba ar jaunatni plāna 2019. – 2023. gadam rīcības virzieni tika noteikti atbilstoši sešiem Rīgas attīstības programmas 2014. – 2020. gadam[[11]](#footnote-11) rīcības virziena RV2 “Atbalsts jaunatnes pašiniciatīvai un organizētajam brīvajam laikam” uzdevumiem:

U2.1. Nodrošināt jaunatnes politikas īstenošanas koordināciju pašvaldībā;

U2.2. Sekmēt jauniešu nodarbinātības un ekonomiskās patstāvības paaugstināšanos;

U2.3. Nodrošināt atbalstu jaunatnes iniciatīvām un jaunatnes organizāciju darbībai;

U2.4. Iesaistīt jaunatni pašvaldības darbībā, uzturot un pilnveidojot vidi līdzdalībai;

U2.5. Īstenot jaunatnes apmaiņas un pārrobežu neformālās mācīšanās programmas;

U2.6. Nodrošināt aktivitātes bērniem un jauniešiem.

Sasaiste ar Rīgas attīstības programmu 2022. – 2027. gadam:

2020. gadā, uzsākot darbu pie spēkā esošās **Rīgas attīstības programmas 2022. – 2027. gadam**[[12]](#footnote-12), tika pieņemts lēmums būtiski samazināt programmas prioritāšu skaitu (atstājot tikai 9). Līdz ar to tieši uz jauniešiem vērstās rīcības un aktivitātes programmā strukturētas zem 4., 6. un 7. prioritātēm (attiecīgi, “Kvalitatīva un pieejama izglītība”, “Mūsdienīga un atvērta pilsētas pārvaldība” un “Veselīga, sociāli iekļaujoša un atbalstoša pilsēta”). Minētās prioritātes ietver šādus uzdevumus:

* 4.3. Iesaistīt jauniešus lēmumu pieņemšanā;
* 4.6. Nodrošināt daudzveidīgu un kvalitatīvu interešu un profesionālās ievirzes programmu un aktivitāšu piedāvājumu un pieejamību;
* 6.1. Pilnveidot pašvaldības pakalpojumus, t.sk. turpināt e-pakalpojumu ieviešanu;
* 6.6. Veicināt iedzīvotāju un NVO līdzdalību pašvaldībai būtisku lēmumu pieņemšanā un funkciju īstenošanā;
* 7.6. Veicināt sociālās atstumtības riskam pakļauto rīdzinieku integrāciju darba tirgū.

Kaut arī dokumentā ietverts šķietami fragmentēts darba ar jaunatni aktivitāšu atspoguļojums, Rīgas attīstības programma 2022. – 2027. gadam paredz turpināt iepriekš uzsāktās rīcības jaunatnes jomā. Līdztekus tam, programma iezīmē papildu rīcību, kura līdz šim nebija iekļauta nozares attīstības plānošanas dokumentos – tā ir “Digitālā darba ar jaunatni attīstīšana”.

1. **Esošās situācijas raksturojums**

**2.1. Jauniešu mērķgrupas portrets**


Jaunatnes likumā šobrīd ir noteikts, ka jaunieši ir personas vecumā no 13 līdz 25 gadiem, taču Eiropas Komisija definē jauniešu vecumposmu līdz 29 gadiem, kā arī citviet, piemēram, “Erasmus+” projektos, aktivitātēs var iesaistīties jaunieši vecumā līdz 29 gadiem.

RVP attīstības plānošanas dokumentos tiek ņemti vērā abi minētie aspekti, tāpēc darbs ar jaunatni aptver plašāku vecuma grupu:

* 6 – 12 gadi ir sagatavošanās laiks pārejai uz jaunieša vecumposmu, tāpēc šajā laikā veiktās iestrādes sekmē efektīvāku un veiksmīgāku jauniešu sabiedrisko līdzdalību nākotnē;
* 26 – 29 gadu vecumposmā paplašinās jauniešu izaugsmes un līdzdalības iespējas dažādās starptautiskās programmās un aktivitātēs, jo daļa ES dalībvalstu noteiktā jauniešu vecuma grupas augšējā robeža ir 29 gadi. Vienlaikus, iesaistot šo vecuma grupu, tiek īstenots iekļaujošais aspekts, respektējot jauniešu ar funkcionāliem traucējumiem vēlāku pieaugšanu.

Saskaņā ar Centrālās statistikas pārvaldes datiem[[13]](#footnote-13) 2024. gada sākumā Latvijā dzīvoja 1 871 882 iedzīvotāji, no kuriem 605 273 (jeb 32,3%) ir galvaspilsētas iedzīvotāji. No visiem Rīgas iedzīvotājiem 147 090 (jeb 24,3%) ir vecuma grupa no 6 līdz 29 gadiem, bet 77 475 (jeb 12,8%) ir jaunieši vecumā no 13 līdz 25 gadiem (1. attēls). Lai gan jauniešu skaits Rīgā šogad ir par 43,6% mazāks kā pirms 20 gadiem, tomēr kopš 2020. gada jauniešu skaits ik gadu nedaudz palielinās gan absolūtajos skaitļos, gan procentuāli no pilsētas iedzīvotāju kopskaita. 2019. gadā, kad Rīgā bija viszemākais jauniešu skaits pēdējo 20 gadu laikā, jaunieši veidoja vien 11,1% no Rīgas iedzīvotāju kopskaita.

Domājot par RVP jaunatnes politikas mērķa grupu, nepieciešams ņemt vērā arī tā saucamos “pilsētas lietotājus” – jauniešus, kas Rīgā mācās (studē), strādā vai pavada brīvo laiku, taču šeit nedzīvo. Šīs grupas lielumu ir grūti precīzi noteikt.



*1.attēls.*

2024. gadā 30,7% no visiem Latvijas jauniešiem dzīvo Rīgā. Ir novērojams pakāpenisks Rīgā dzīvojošo Latvijas jauniešu īpatsvara pieaugums sākot no 2015. gada (kad 27,4% no visiem Latvijas jauniešiem dzīvoja Rīgā) (2.attēls). Līdz ar to turpina pieaugt RVP loma jaunatnes politikas īstenošanā visas valsts mērogā un kvalitātes standartu ieviešanā darbā ar jaunatni.

*2.attēls.*

2023. gadā tika veikts pētījums “Jaunieši Rīgā: statistisks raksturojums un jauniešu viedokļu izpēte”[[14]](#footnote-14), lai iegūtu Rīgas jauniešu (to, kuri dzīvo, mācās, strādā vai pavada brīvo laiku Rīgā) statistisku un socioloģisku raksturojumu.

Pētījuma ietvaros tika organizēta Rīgas jauniešu aptauja, kuras laikā anketu aizpildīja 933 jaunieši vecumā no 13 līdz 25 gadiem, tai skaitā 774 jaunieši, kas dzīvo Rīgā, un 159 jaunieši, kas dzīvo citur, bet ikdienā uzturas Rīgā. Līdzīga jauniešu aptauja tika īstenota 2021. gadā[[15]](#footnote-15).

Aptaujā tika iekļauti jautājumi par jauniešu apmierinātību ar Rīgu un pieejamām iespējām, populārām aktivitātēm, brīvā laika pavadīšanas veidiem un vietām, drošības līmeņa un labbūtības novērtējumu, un nākotnes plāniem.

Saskaņā ar pētījuma rezultātiem vairākums jauniešu (84%) ir apmierināti ar Rīgu kā vietu, kur dzīvot, strādāt, pavadīt brīvo laiku (3. attēls). Tie 16% jauniešu, kuri ir neapmierināti ar Rīgu, kā iemeslus salīdzinoši biežāk norāda:

* nav ko darīt brīvajā laikā (14% no visiem Rīgas jauniešiem),
* slikti organizēta transporta kustība (12%),
* nepatīkami cilvēki (10%).

Salīdzinot ar 2021.gada aptaujas datiem, jauniešu vērtējumi par Rīgu kā vietu, kur dzīvot, strādāt un pavadīt brīvo laiku, būtiski nav mainījušies.

A screenshot of a computer

Description automatically generated

*3.attēls.*

Savu brīvo laiku 77% jauniešu pavada savā apkaimē. Tomēr liels ir arī to īpatsvars, kuri dodas ārpus savas apkaimes – 46% laiku pavada apkaimē, kurā apmeklē izglītības iestādi, bet 57% jauniešu laiku pavada Rīgas centrā. Salīdzinot ar 2021. gada aptauju, būtiski samazinājies to jauniešu skaits, kas brīvo laiku pavada ārpus Rīgas (no 28% uz 20%).

Pēdējā gada laikā lielākā daļa (69%) jauniešu ir apmeklējuši kultūras pasākumus. Cita veida aktivitātes bijušas izteikti mazāk populāras. 42% piedalījušies sporta aktivitātēs, 31% tālākizglītībā, 31% karjeras izglītības aktivitātēs. Katrs piektais jaunietis piedalījies nometnēs, amatiermākslā, izglītības iestādes pašpārvaldē, kultūras un mākslas pulciņos, kā arī ziedojis naudu labdarībai. Arī jauniešu projektos piedalījies aptuveni katrs piektais jaunietis. Brīvprātīgo darbu veikuši 16% jauniešu, bet jauniešu centru aktivitātēs bijuši iesaistīti 13%. Tikai aptuveni katrs desmitais jaunietis piedalījies nevalstisko organizāciju aktivitātēs vai vietējās kopienas aktivitātēs (4. attēls).

A screenshot of a computer

Description automatically generated

*4.attēls.*

Lūgti norādīt, kas varētu pamudināt vairāk iesaistīties brīvprātīgajā darbā, jaunatnes organizācijās, skolēnu pašpārvaldē, jauniešu projektos, salīdzinoši biežāk jaunieši kā būtisku šķērsli norādījuši uz informācijas trūkumu par līdzdalības iespējām. 27% jauniešu uzskata, ka viņi būtu vairāk motivēti iesaistīties, ja konkrētās iespējas un organizācijas tiktu vairāk reklamētas. 16% jauniešu norāda, ka viņiem nav pietiekami brīvā laika, lai iesaistītos, savukārt 14% jauniešu motivētu samaksa vai stipendija par iesaistīšanos līdzdalībā. Jāpiemin arī, ka katrs desmitais jaunietis norāda, ka viņu motivētu, ja būtu pieejamas aktivitātes par viņiem interesējošām tēmām.

Līdztekus tam jaunieši tika lūgti novērtēt viņiem pieejamās iespējas (5. attēls). Vispozitīvāk novērtētas iespējas apmeklēt kultūras pasākumus (81%), pavadīt laiku atbilstoši savām vēlmēm (75%), apmeklēt sev interesējošus pulciņus (69%).

Savukārt viskritiskāk vērtētas iespējas ietekmēt pašvaldības lēmumus – 21% novērtē, ka nav nekādu iespēju, bet 31%, ka ir nelielas iespējas. Tāpat kritiski vērtētas arī iespējas ietekmēt lēmumus savā izglītības iestādē (39% kritisko vērtējumu), atrast prakses vietas un darba iespējas (38%), piedalīties vietējās kopienas aktivitātēs (37%).

Jāpiemin, ka kopumā 24% jauniešu norādījuši, ka viņiem nav intereses iesaistīties nevalstisko vai jauniešu organizāciju darbībā, piedalīties vietējās kopienas aktivitātēs, bet katrs piektais norāda, ka neinteresē jauniešu centru piedāvājums.

A chart with text and numbers

Description automatically generated

*5.attēls.*

Vaicāti, vai savu nākotni saista ar Rīgas pilsētu (6. attēls), 50% jauniešu norāda, ka saista, 28%, ka nesaista, bet 22% nav varējuši sniegt konkrētu vērtējumu. 40% no jauniešiem, kas nesaista savu nākotni ar Rīgu, to pamato ar vēlmi studēt, strādāt vai dzīvot ārzemēs, 13% nepatīk šī vieta, bet 11% respondentu, ka Rīgā nav lielu iespēju.

A screenshot of a graph

Description automatically generated

*6.attēls.*

**2.2. Rīgas pilsētas darba ar jaunatni plāna 2019. – 2023. gadam izpildes raksturojums[[16]](#footnote-16)**

***Rīcības virziens U2.1.: Jaunatnes politikas īstenošanas koordinācija un institucionālā sistēma pašvaldībā***

Rīcības virziens paredzēja izveidot Rīgas Jaunatnes lietu konsultatīvo padomi. Ņemot vērā Jaunatnes likuma 5.pantā noteikto, Rīgas dome izdeva 12.05.2021. nolikumu Nr. RD-21-53-no “Rīgas domes Jaunatnes lietu konsultatīvās komisijas nolikums”. Savukārt ar Rīgas domes 27.04.2022. lēmumu Nr. RD-22-1460-lē “Par Rīgas domes Jaunatnes lietu konsultatīvās komisijas apstiprināšanu” ir apstiprināts konsultatīvās komisijas sastāvs 3 gadu termiņam. 50% no komisijas sastāva veido konkursa kārtībā izraudzītie jaunatnes organizāciju un organizāciju, kas īsteno darbu ar jaunatni, pārstāvji. Kopš komisijas izveides ir notikušas 13 sēdes, kurās skatīti jautājumi par darba ar jaunatni jomas attīstību un sistēmas finansēšanas modeļa pilnveidi (t.sk. to reglamentējošo normatīvo aktu projekti).

Līdztekus tam rīcības virziens paredzēja stiprināt starpinstitucionālo sadarbību un iesaistīt ārējos ekspertus darba ar jaunatni attīstībai. Viens no veiksmīgākajiem jautājumiem, kurā šāda sadarbība īstenota, ir atbalsta pakalpojumu klāsta pilnveide riska grupas jauniešiem. Tās ietvaros izstrādāts, aprobēts un ieviests ielu jaunatnes darba modelis Rīgā, kā arī radīti instrumenti darba ar riska grupas jauniešiem nepārtrauktībai.

Saskaņā ar plānā noteikto 2021. gadā sadarbībā ar sociologu Gintu Klāsonu pirmo reizi veikta jauniešu viedokļu izpēte par viņu apmierinātību ar Rīgu, pieejamām līdzdalības un brīvā laika pavadīšanas iespējām, drošību pilsētvidē un mentālo veselību. Pēc līdzīgas metodoloģijas izpēte atkārtota 2023. gadā, paplašinot respondentu grupu līdz 25 gadu vecumam (2021.gada izpētē tikai aptaujāti 13 – 20 gadus veci jaunieši). Šo aptauju plānots turpināt arī nākotnē, atkārtojot to ik pēc 2 gadiem.

***Rīcības virziens U2.2.: Jauniešu nodarbinātība un ekonomiskās patstāvības paaugstināšana***

Viena no finansiāli ietilpīgākajām aktivitātēm rīcības virziena U2.2. ietvaros bija skolēnu nodarbinātības organizēšana vasarā pašvaldības iestādēs, nodrošinot līdzfinansējumu iestāžu dalībai Nodarbinātības valsts aģentūras programmā “Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs”. Plāna īstenošanas periodā šo iespēju izmantoja 1109 jaunieši (1. tabula).

*1.tabula.*

|  |  |  |
| --- | --- | --- |
| **Gads** | **Iesaistīto iestāžu skaits** | **Skolēnu skaits** |
| 2019. | 10 | 315 |
| 2020. | 8 | 177 |
| 2021. | 6 | 192 |
| 2022. | 6 | 146 |
| 2023. | 5 | 136 |
| 2024. | 7 | 143 |
| Kopā | | 1109 |

Vienlaikus, lai veicinātu jauniešu nodarbinātības iespējas un konkurētspēju, Rīgas jauniešu centrs “Kaņieris” ik gadu īsteno vairākus desmitus neformālās izglītības aktivitāšu jauniešu caurviju prasmju attīstībai. 2023. gadā tika organizēts 51 izglītojošs un informatīvs pasākums jauniešiem.

Lai sekmētu sociālā riska grupas jauniešu ekonomiskās patstāvības paaugstināšu, RVP līdzdarbojās ESF finansētajā projektā “PROTI un DARI!”, kas piedāvāja *NEET* jauniešiem individuālās atbalsta programmas ar mērķi sekmēt viņu iesaisti darba tirgū un/ vai izglītībā. No 2019. gada līdz 2023. gadam projektā iesaistījās 399 Rīgas jaunieši.

Tāpat, lai mazinātu priekšlaicīgas mācību pamešanas riskus, pašvaldība un tās izglītības iestādes iesaistījās projektā “Atbalsts priekšlaicīgas mācību pārtraukšanas samazināšanai” (PuMPuRS). Projekta ietvaros cita starpā tika atbalstīti jauniešu iniciatīvu projekti, kuru īstenošanu nodrošināja NVO. No 2019. līdz 2022.gadam tika finansēti un realizēti 67 iniciatīvu projekti, kuros piedalījās 1015 jaunieši.

Līdztekus tam kopš 2018. gada RVP strādāja pie ielu jaunatnes darba modeļa izstrādes, aprobācijas un ieviešanas. 2023. gadā regulāru ielu darbu ar riska grupas jauniešiem īstenoja 4 jaunatnes darbinieku pāri un tā apjoms sasniedza 551 kontaktstundu.

***Rīcības virziens U2.3.: Atbalsts jauniešu iniciatīvām un jaunatnes organizāciju darbībai***

RVP IKSD ir nodrošinājis atbalstu jauniešu iniciatīvām un jaunatnes organizāciju kapacitātes stiprināšanas projektiem. N0 2019. līdz 2024. gadam ir atbalstītas 115 jauniešu iniciatīvas, kas daudziem jauniešiem kļuva par pirmo pieredzi projektu īstenošanā, kā arī 47 jaunatnes organizāciju kapacitātes stiprināšanas projekti, kas bija vērsti uz organizāciju iekšējo apmācību organizēšanu, ilgtermiņa plānošanu un biroju darbības nodrošināšanu.

Jauniešu centrs “Kaņieris” nodrošināja atbalsta funkcijas jaunatnes organizācijām, piedāvājot bezmaksas telpas aktivitāšu organizēšanai, iespējas bez maksas aizņemties resursus aktivitāšu īstenošanai ārpus “Kaņiera” telpām un dažādas tematiskas mācības jaunatnes darbiniekiem. 2023. gadā “Kaņiera” telpās notika 175 nevalstisko organizāciju rīkotie pasākumi jauniešiem, kā arī 6 semināri jaunatnes darbiniekiem par darba ar jaunatni metodiskiem jautājumiem.

***Rīcības virziens U2.4.: Jaunatnes iesaiste pašvaldības darbā un līdzdalību veicinoša vide***

Rīcības virziena ietvaros tika sniegts atbalsts skolēnu pašpārvaldēm un to atbalsta personām. Tika organizētas mācības pašpārvalžu līderiem un konsultantiem, pašpārvalžu tīklošanās un pieredzes apmaiņas aktivitātes, individuālas konsultācijas un skolu vizītes, kā arī ikgadējā skolēnu pašpārvalžu konference. Tāpat tika sniegts atbalsts skolēnu pašpārvalžu jumta organizācijas – Rīgas Skolēnu domes – rīkotajām izglītojošām aktivitātēm vienaudžiem. Piemēram, 2023.gadā kopā tika nodrošināti 35 izglītojoši, kapacitātes stiprināšanas un tīklošanās pasākumi.

Tāpat sniegts atbalsts skolēnu pašpārvalžu iesaistei programmā “Kontakts”, kas tiek finansēta no Jaunatnes valsts programmas līdzekļiem. 4 gadu laikā kopš programmas izveides atbalstu guvuši 52 skolu komandu projekti.

Lai saņemtu atgriezenisko saiti no jauniešiem un jaunatnes organizācijām par RVP īstenoto darbu ar jaunatni un nepieciešamajiem uzlabojumiem, regulāri tiek rīkoti tematiskie tīklošanās pasākumi organizācijām un, vismaz reizi divos gados, plašāki forumi jauniešiem. Saņemtās idejas un priekšlikumi tiek izmantoti attīstības plānošanai un jaunu projektu izstrādei.

***Rīcības virziens U2.5.: Jaunatnes apmaiņas un pārrobežu neformālās mācīšanās programmas***

Rīcības virziens paredzēja ES finansēto projektu izstrādi darbā ar jaunatni iesaistīto personu kompetenču pilnveidei un jaunu pakalpojumu attīstībai, kā arī iespēju nodrošināšanu jauniešiem (jo īpaši ar mazākām iespējām) piedalīties starptautiskos projektos.

2019. – 2023. gadā RVP IKSD Jaunatnes nodaļa ir realizējusi 2 Erasmus+ projektus jaunatnes jomā iesaistītajiem to kompetenču pilnveidei jauniešu līdzdalības un darba ar riska grupas jauniešiem jomā, kā arī 1 projektu līdzdalības budžeta metodoloģijas izstrādei jaunatnes jomā. Tāpat RVP ir līdzdarbojusies Baltijas pilsētu savienības Jaunatnes komisijā un kopš 2020.gada koordinē tās darbu, tādējādi veicinot pieredzes apmaiņu starp Baltijas jūras reģiona pilsētām un stiprinot jauniešu līdzdalību reģionā.

RVP IKSD Jaunatnes nodaļas kompetence nav bijusi pietiekama mērķtiecīgai jauniešu apmaiņu plānošanai un īstenošanai, tomēr to nodrošināšanā aktīvi iesaistījušās RVP izglītības iestādes. Ik gadu tiek realizēti ap 30 Erasmus+ projekti, kuru norisē tiek iesaistīti arī jaunieši ar mazākām iespējām.

***Rīcības virziens U2.6.: Aktivitātes bērniem un jauniešiem***

Rīcības virziena ietvaros tika nodrošināts līdzfinansējums RVP dibināto izglītības iestāžu un nevalstisko organizāciju nometnēm izglītojamo brīvlaikos, kā arī bezmaksas brīvā laika aktivitāšu organizēšanai vasarā (2.tabula). Plānotie pasākumi bija vērsti arī uz bērniem vecumā līdz 12 gadiem, tādējādi radot iespēju jaunākajiem rīdziniekiem iepazīties ar darba ar jaunatni piedāvājumu, iesaistoties kāda brīvā laika centra aktivitātēs vai nometnē, un pakāpeniski “izaugot” līdz dalībai skolēnu pašpārvaldē vai jaunatnes organizācijā un paša izstrādātā projekta realizācijai.

Plašāks piedāvājums nodrošināts vasaras mēnešos, ņemot vērā, ka jauniešiem šajā periodā ir daudz vairāk brīvā laika, ko nepieciešams piepildīt ar jēgpilnām un mērķtiecīgām aktivitātēm. Aktivitātes norisinās ne tikai RVP administratīvajā teritorijā, bet visā Latvijā.

*2.tabula.*

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2019. | 2020. | 2021. | 2022. | 2023. | 2024. | Kopā |
| Līdzfinansēto izglītības iestāžu nometņu skaits | 218 | 114 | 153 | 166 | 173 | 182 | 1006 |
| *Izglītības iestāžu nometņu dalībnieku skaits* | *9002* | *3922* | *4707* | *5754* | *6111* | *6280* | *35776* |
| Līdzfinansēto nevalstisko organizāciju nometņu skaits | 65 | 50 | 53 | 35 | 43 | 38 | 246 |
| *Nevalstisko organizāciju nometņu dalībnieku skaits* | *2806* | *1690* | *1775* | *1385* | *1622* | *1462* | *10740* |
| Līdzfinansēto brīvā laika aktivitāšu projektu skaits | 18 | 31 | 14 | 21 | 13 | 15 | 112 |
| *Brīvā laika aktivitāšu projektu dalībnieku skaits* | *2997* | *5822* | *1948* | *2923* | *2317* | *2030* | *18037* |

Līdztekus iepriekš minētajam, 2022. - 2024. gadā, piesaistot valsts budžeta līdzekļus, tika nodrošinātas 58 bezmaksas integratīva rakstura nometnes Ukrainas un Latvijas bērniem un jauniešiem, kurās kopā piedalījās 2008 dalībnieki. Tādējādi tiek risināti ne tikai brīvā laika izaicinājumi, bet arī veicināta pieredzes un kultūras apmaiņa, kā arī jauniešu komunikācijas prasmju pilnveide.

Turpinot darbu pie atbalsta pilnveides bērniem un jauniešiem ar mazākām iespējām, 2023. gadā pilotprojekta ietvaros tika nodrošinātas piecas bezmaksas dienas nometnes 73 bērniem ar funkcionāliem traucējumiem. Ņemot vērā atsaucību no mērķa grupas un sociālo pakalpojumu sniedzējiem, 2024. gadā šādās deviņās nometnēs varēja piedalīties jau 151 bērns un jaunietis.

Rīcības virziens paredzēja atbalstu arī darba ar jaunatni un brīvā laika infrastruktūrai. 2024. gadā turpināja darboties 22 brīvā laika centri, kas izveidoti uz pašvaldības izglītības iestāžu bāzes.[[17]](#footnote-17)

Līdztekus tam visā Plāna darbības periodā sniegts atbalsts nevalstisko organizāciju uzturētajai darba ar jaunatni infrastruktūrai – Jauniešu studijai “BaMbuss”, Grīziņkalna sporta kompleksam, skeitparkam “Monsterparks”, bet 2023. gadā – arī Skautu un gaidu mājai un Lastādijas kvartālam.

**2.3. Secinājumi**

* Covid-19 pandēmijas ietekmē 2020. – 2022. gadā būtiski samazinājās darba ar jaunatni klātienes pakalpojumu un aktivitāšu pieejamība mērķa grupai. Lai gan NVO un RVP iestādes ir mērķtiecīgi centušās aktivitātes pārnest tiešsaistē, šis piedāvājums ne vienmēr izpelnījās jauniešu interesi un sasniedza noteiktos mērķus. Līdz ar to ir nepieciešams turpināt darbu pie digitāla darba ar jaunatni kvalitātes pilnveides, stiprinot iesaistīto pušu kapacitāti un paplašinot pieejamo rīku klāstu.
* RVP joprojām nav pietiekošs jauniešu telpu piedāvājums brīvā laika pavadīšanai un savu iniciatīvu īstenošanai. Ir nepieciešams ne tikai veidot jaunas telpas jauniešiem dažādās pilsētas apkaimēs, bet arī izvērtēt iespēju modernizēt esošos brīvā laika centrus un paplašināt to sniegto pakalpojumu klāstu jauniešiem.
* Nepieciešams turpināt darba ar jaunatni sistēmas finansēšanas modeļa pilnveidi, nodrošinot atbalstu ne tikai jaunatnes organizāciju projektiem, bet arī to ikdienas darba nodrošināšanai un ilgtspējai.
* Valsts budžeta līdzekļi, kas bija pieejami darba ar jaunatni aktivitāšu nodrošināšanai 2021. – 2024. gadā (t.sk. nometņu organizēšanai) apgūti tikai daļēji, jo informācija par līdzekļu pieejamību un to apgūšanas kārtību RVP saņemta novēloti. Ir nepieciešama ciešāka sadarbība ar Izglītības un zinātnes ministriju dažādu atbalsta instrumentu izstrādē un ieviešanā, ar iespēju iesaistīties jau plānošanas posmā.

**3. Situācijas izvērtējums - SVID analīze**

|  |
| --- |
| Stiprās puses |
| Darbā ar bērniem un jauniešiem ir iesaistītas un savstarpēji sadarbojas RVP institūcijas, valsts pārvaldes iestādes, NVO un privātais sektors. |
| Cieša un ilgstoša sadarbība ar Rīgas jaunatnes organizācijām. Pārskatāma un daudzveidīga finansiālā atbalsta sistēma NVO aktivitātēm jaunatnes jomā. |
| Izveidota bāze un nodrošināti resursi NVO darbībai un attīstībai, kā arī jauniešu iniciatīvu atbalstam – RJC “Kaņieris”, NVO nams un to filiāles, Jauniešu studija “BaMbuss” u.c. |
| Tradīcijas un iestrādes darbā ar skolēnu pašpārvaldēm, Rīgas Skolēnu domes darbības nepārtrauktība un ilglaicīgums. Skolēnu pašpārvalžu darbība aizvien vairāk fokusējas uz skolēnu interešu aizstāvību un labbūtības veicināšanu, kā arī līdzdalību lēmumu pieņemšanā. |
| Daudzveidīgs brīvā laika pavadīšanas iespēju piedāvājums jauniešiem (t.sk. bezmaksas), stabilas, ilglaicīgas tradīcijas interešu izglītības sistēmā, pakāpeniska piedāvājuma pilnveide un paplašināšanās. Stabila un ilglaicīga nometņu darba sistēma. |
| Īstenoto un līdzfinansēto darba ar jaunatni aktivitāšu pakāpeniska pārorientācija no brīvā laika pavadīšanas iespēju nodrošināšanas uz mācīšanās un izaugsmes iespēju nodrošināšanu bērniem un jauniešiem. |
| Inovatīvu pakalpojumu un darba formu attīstība, izmantojot starpsektorālās un starpinstitucionālās sadarbības iespējas (it īpaši atstumtības riskam pakļautajām grupām). |

|  |
| --- |
| Vājās puses |
| Darba ar jaunatni aktivitātēs iesaistīts procentuāli neliels jauniešu skaits. |
| Jauniešu pulcēšanās vietu un telpu nevienmērīgs ģeogrāfiskais pārklājums un nepietiekams skaits. Nepietiekami resursi brīvā laika un darba ar jaunatni infrastruktūras attīstībai. |
| Darbā ar jaunatni iesaistīto personu bieža mainība, mērķtiecīgam un efektīvam darbam nepieciešamo kompetenču trūkums. |
| Nepietiekama jaunatnes organizāciju kapacitāte un patstāvība plašākai un sistēmiskai iesaistei jaunatnes darba īstenošanā pašvaldībā, t.sk. projektu administrēšanā. |
| Esošo darba formu un atbalsta instrumentu fokusēšanās uz izglītojamo brīvlaikiem. Nepietiekošs brīvā laika un darba ar jaunatni aktivitāšu piedāvājums mācību gada laikā. |
| Esošās komunikācijas formas un kanāli neļauj efektīvi sasniegt dažādas jauniešu grupas un motivēt viņus iesaistīties piedāvātajās aktivitātēs. |
| Darba ar jaunatni piedāvājums nav pietiekoši iekļaujošs un pieejams dažādām jauniešu ar ierobežotām iespējām grupām. Ārpus vidējās izglītības esošo jauniešu zems iesaistes līmenis. |

|  |
| --- |
| Iespējas |
| Jaunatnes organizāciju aktīvāka un efektīvāka iesaistīšana RVP vienotajā darba ar jaunatni sistēmā. Esošo resursu izmantošanas efektivitātes izvērtēšana un pielāgošana atbilstoši nepieciešamībai. |
| Valsts un ES nodrošināto finanšu un intelektuālo resursu izmantošana jaunu pakalpojumu attīstībai un darba ar jaunatni aktivitāšu dalībnieku loka palielināšanai (t.sk. ES fondu finansēto projektu ietvaros). |
| Regulāra darbā ar jaunatni iesaistīto personu kompetenču attīstība un jaunu profesionāļu piesaiste. |
| NVO īstenotā darba ar jaunatni finansēšanas modeļa turpmākā pilnveide, virzoties no atsevišķu aktivitāšu finansēšanas uz organizāciju īstenoto darba ar jaunatni ilgtermiņa programmu finansēšanu. |
| Pašpārvalžu aktīvistu, konsultantu un izglītības iestāžu administrācijas turpmākā izglītošana jautājumos par pašpārvaldes lomu izglītības iestādē un skolēnu interešu aizstāvībā. |
| Brīvā laika un darba ar jaunatni infrastruktūras attīstība un pieejamības veicināšana (t.sk. jaunatnes funkcijas attīstība pašvaldībā esošajās “trešajās vietās”). Jauniešu pulcēšanās vietu piedāvājuma pilnveide atbilstoši mērķauditorijas pieprasījumam un vajadzībām. |
| Sabiedrības un iesaistīto pušu pieaugoša izpratne darba ar jaunatni nozīmi un īstenošanas saturiskajiem un organizatoriskajiem aspektiem. |

|  |
| --- |
| Draudi |
| Nepietiekama NVO kapacitāte un kompetences kvalitatīvi un savlaicīgi īstenot deleģētos uzdevumus, kā arī attīstīt jaunus pakalpojumus un darba formas. |
| Nepietiekams RVP finansējums darba ar jaunatni sistēmas attīstībai un ārējā finansējuma pieejamības apgrūtināta prognozējamība. |
| Studiju programmu neesamība darba ar jaunatni jomā. Ierobežotas iespējas piesaistīt un ilgtermiņā noturēt profesionālus jaunatnes darbiniekus. |
| Nepietiekama informācija par dažādām jauniešu grupām aktuāliem problēmjautājumiem. |
| Turpinot attīstīt specializētos pakalpojumus specifiskām jauniešu grupām, ierobežoto resursu apstākļos var samazināties plašai auditorijai domātā atvērtā darba ar jaunatni iespēju pieejamība. |

**4. Plāna mērķi un politikas rezultāti**

Plāna izstrādes pamatideja ir veidot vienotu jaunatnes politiku, kura respektē mērķgrupas vajadzības un ņem vērā sabiedrības labklājības līmeni, vides, ekonomiskās un sociālās tendences.

Plāna mērķis ir veidot un īstenot vienotu, iekļaujošu un inovatīvu RVP jaunatnes politiku, radot vidi jauniešu dzīves kvalitātes uzlabošanai, izaugsmei un pilsoniskai līdzdalībai.

Sagaidāmie politikas rezultāti:

1. Stiprināta RVP kapacitāte darba ar jaunatni kā autonomās funkcijas īstenošanai un pilnveidotas iesaistīto pušu kompetences.
2. Pilnveidoti mehānismi jauniešu līdzdalībai un uzlabota vide jauniešu pilsoniskās kompetences attīstībai.
3. Palielinājies aktivitāšu klāsts, kas ļauj jauniešiem attīstīt darba tirgum un patstāvīgai dzīvei nepieciešamas kompetences un gūt darba pieredzi.
4. Uzlabojusies darba ar jaunatni aktivitāšu un infrastruktūras pieejamība dažādām jauniešu ar ierobežotām iespējām grupām.
5. Palielinājies jauniešiem pieejamo darba ar jaunatni un brīvā laika aktivitāšu klāsts un ģeogrāfiskais pārklājums.
6. Palielinājies vietu skaits, kur jaunieši var droši pavadīt brīvo laiku ar vienaudžiem un iesaistīties neformālās mācīšanās aktivitātēs.

Ievērojot RVP iedibinātās tradīcijas darbā ar jaunatni, jaunatnes politikas starptautisko, nacionālo un pašvaldības līmeņa normatīvo regulējumu, kā arī iepriekšējā perioda izvērtējumu darbā ar jaunatni, Plāna aktivitātes pamatojas trīs “**Eiropas Savienības Jaunatnes stratēģijā 2019.–2027. gadam”**[[18]](#footnote-18) definētajās darbību jomās:

* + Iesaistīšanās:

Būtiskākais veiksmīga darba ar jaunatni priekšnoteikums ir jauniešu gatavība iesaistīties un interese līdzdarboties. Plāns paredz līdzvērtīgas iespējas visiem jauniešiem, kas dzīvo un mācās Rīgā, neatkarīgi no viņu izglītības, dzīvesvietas, funkcionālo traucējumu veida, etniskās piederības, ekonomiskā un veselības stāvokļa.

Saskatot ikvienā jaunietī pilsētas attīstības resursu, RVP darba ar jaunatni sistēma vērsta uz to, lai attīstītu jauniešu piederības sajūtu un pienākuma apziņu, veicinātu ieinteresētu attieksmi pret vidi, kurā viņi uzturas/dzīvo, kā arī motivētu aktīvi iesaistīties sabiedriskās dzīves procesos.

* + Saiknes veidošana:

Rīgā darbā ar jaunatni tradicionāli ir iesaistīti dažādi sadarbības partneri, no kuriem katrs ir uzkrājis vērtīgu pieredzi un izveidojis savus sadarbības tīklus. Plāns paredz pilnveidot sadarbību starp visām iesaistītajām pusēm (RVP un valsts institūcijām, izglītības iestādēm, nevalstiskajām organizācijām, īpaši jaunatnes organizācijām, privāto sektoru un starptautiskajām organizācijām), nodrošinot informācijas un pieredzes apmaiņu, kā arī sekmējot pieejamo resursu efektīvu izmantošanu.

* + Iespēju veicināšana:

Darba ar jaunatni sistēma vienlaikus cenšas gan atpazīt un attīstīt jauniešu talantus, gan ieinteresēt viņus aktīvi iesaistīties sabiedrībā notiekošajos procesos, radot viņiem drošu vidi, lai iegūtu pārliecību par sevi un mācītos neformālā veidā, tādējādi veidojot atbildīgu attieksmi par savu dzīvi un izvēlēm tajā. Līdz ar to ir nepieciešams iespējami agrāk veidot izpratni par lietderīgu brīvā laika pavadīšanu un demokrātiskām līdzdalības formām. RVP tiecas piedāvāt ikviena jaunieša interesēm atbilstošas brīvā laika pavadīšanas iespējas un ikviena jaunieša izaugsmei nozīmīgu pieredzi. Šī iemesla dēļ Plāns apskata arī bērnu vecumā līdz 12 gadiem brīvā laika organizēšanas jautājumus, piedāvājot jaunākajiem rīdziniekiem secīgas izaugsmes iespējas no kāda brīvā laika centra apmeklēšanas līdz dalībai lēmumu pieņemšanā RVP.

**5. Rīcības virzieni un uzdevumi**

**1.rīcības virziens: Darba ar jaunatni kvalitatīvas un ilgtspējīgas sistēmas izveide un attīstība**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr.p.k. | Uzdevums | Sasniedzamais rezultāts | Atbildīgā institūcija | Līdzatbildīgā institūcija | Finansējuma avots | Īstenošanas periods | | | |
| **2025.** | **2026.** | **2027.** | **2028.** |
| U1.1. | Nodrošināt datos balstītu jaunatnes politikas plānošanu un īstenošanu | Reizi divos gados veikta jauniešu aptauja ar mērķi noskaidrot viņu apmierinātību ar pieejamām iespējām pilsētā un nepieciešamajiem uzlabojumiem | RVP IKSD |  | RVP budžets | **X** |  | **X** |  |
| U1.2. | Paaugstināt darbā ar jaunatni iesaistīto personu profesionālās kompetences | Jaunatnes darbiniekiem nodrošinātas mācību un informatīvas aktivitātes par dažādiem darba ar jaunatni aspektiem, kā arī supervīzijas | RVP IKSD | NVO, izglītības iestādes | RVP budžets | **X** | **X** | **X** | **X** |
| U1.3. | Sekmēt darbā ar jaunatni iesaistīto personu, organizāciju un RVP iestāžu savstarpējo tīklošanos un pieredzes apmaiņu | Veicināta pieredzes apmaiņa, labas prakses popularizēšana un jaunu partnerību veidošanās | RVP IKSD | NVO, izglītības iestādes, RVP iestādes | RVP budžets;  ES finansējums | **X** | **X** | **X** | **X** |
| U1.4. | Popularizēt Rīgas pieredzi darbā ar jaunatni un vecināt augsta līmeņa jaunatnes jomas pasākumu norisi pilsētā | Nodrošināta dalība konkursā “Latvijas jauniešu galvaspilsēta” un izvērtētas iespējas dalībai konkursā “Eiropas Jaunatnes galvaspilsēta” | RVP IKSD | NVO | RVP budžets | **X** | **X** | **X** |  |
| U1.5. | Līdzdarboties Baltijas Pilsētu savienības Jaunatnes komisijā | Nodrošināta pieredzes apmaiņa jaunatnes jomā ar Baltijas jūras reģiona pilsētām un kopīgu projektu izstrāde | RVP IKSD | RITA | RVP budžets | **X** | **X** | **X** | **X** |

## 2.rīcības virziens: Plašākas un aktīvākas jauniešu līdzdalības veicināšana

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr.p.k. | Uzdevums | Sasniedzamais rezultāts | Atbildīgā institūcija | Līdzatbildīgā institūcija | Finansējuma avots | Īstenošanas periods | | | |
| **2025.** | **2026.** | **2027.** | **2028.** |
| U2.1. | Uzlabot jauniešu informētību par viņu līdzdalības iespējām | Pilnveidotas uz jauniešiem vērstas pašvaldības komunikācijas aktivitātes un nodrošināta jauniešu izaugsmei nozīmīgas informācijas pieejamība | RVP IKSD | RVP CA Komunikācijas pārvalde | RVP budžets | **X** | **X** | **X** | **X** |
| U2.2. | Attīstīt digitālos jauniešu līdzdalības rīkus un nodrošināt to darbību | Izveidoti un darbojas jauniešu līdzdalības paradumiem atbilstoši digitāli rīki jauniešiem būtisku problēmjautājumu aktualizēšanai un risinājumu piedāvāšanai | RVP IKSD | RDA;  RAIC | RVP budžets | **X** | **X** | **X** | **X** |
| U2.3. | Stiprināt izglītības iestāžu skolēnu pašpārvalžu kapacitāti | Organizēti informatīvie, izglītojošie un tīklošanās pasākumi skolēnu pašpārvalžu dalībniekiem, konsultantiem un iestāžu administrācijas pārstāvjiem par pašpārvalžu darbības aspektiem | RVP IKSD; Rīgas bērnu un jauniešu centrs “Praktiskās estētikas skola” | Izglītības iestādes;  RIIMC;  RSD | RVP budžets | **X** | **X** | **X** | **X** |
| U2.4. | Veicināt jauniešu iesaisti brīvprātīgajā darbā | Jaunieši ir informēti par brīvprātīgā darba iespējām pilsētā un motivēti to veikt | RVP IKSD | RAIC, NVO, izglītības iestādes | RVP budžets;  ES finansējums | **X** | **X** | **X** | **X** |
| U2.5. | Nodrošināt iespēju jauniešiem tikties ar lēmumu pieņēmējiem un līdzdarboties lēmumu pieņemšanā | Organizēti pasākumi, kas ļauj satikties jauniešiem un lēmumu pieņēmējiem, kā arī ieviesti praktiski risinājumi, nodrošinot iespējas jauniešiem līdzdarboties lēmumu pieņemšanā | RVP IKSD | NVO | RVP budžets | **X** | **X** | **X** | **X** |
| U2.6. | Pilnveidot jaunatnes organizāciju un organizāciju, kas īsteno darbu ar jaunatni, finansēšanas modeli, stiprinot to kapacitāti | Konkursa kārtībā nodrošināts atbalsts organizāciju darbībai ilgtermiņā un to kapacitātes stiprināšanai | RVP IKSD | NVO | RVP budžets | **X** | **X** | **X** | **X** |
| U2.7. | Nodrošināt jauniešiem materiāli tehnisko bāzi digitālā satura veidošanai | Jauniešiem ir pieejamas pielāgotās telpas, tehnika un lietojumprogrammas digitālā satura veidošanai par viņiem nozīmīgiem jautājumiem un izplatīšanai vienaudžu vidū | RVP IKSD |  | ES finansējums;  RVP budžets | **X** | **X** | **X** | **X** |
| U2.8. | Veicināt jauniešu iesaisti Līdzdalības budžeta projektu konkursā | Jaunieši ir informēti par Līdzdalības budžeta konkursu, tā norises kārtību un ir motivēti piedalīties balsošanā un iesniegt savas idejas. | RAIC | RVP IKSD;  RVP CA Komunikācijas pārvalde | RVP budžets | **X** | **X** | **X** | **X** |

Rīcības virziena tematiskajā tvērumā esošais uzdevums, kas tiek risināts citā nozares attīstības plānošanas dokumentā:

|  |  |  |
| --- | --- | --- |
| Uzdevums (aktivitāte) | Attīstības plānošanas dokumenta nosaukums | Periods |
| Skolēnu pašpārvalžu iesaiste izglītojamo labbūtības veicināšanā | Priekšlaicīgas mācību pārtraukšanas prevencijas sistēma un ieviešanas plāns Rīgas valstspilsētas pašvaldībā 2024. – 2028. gadam (projekts) (Rīgas valstspilsētas pašvaldības izglītības ekosistēmas attīstības stratēģijas 2024. – 2028.gadam pielikums) | 2025. – 2028. |

**3.rīcības virziens: Darba tirgum un patstāvīgai dzīvei nepieciešamo prasmju un iemaņu apguves veicināšana**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr.p.k. | Uzdevums | Sasniedzamais rezultāts | Atbildīgā institūcija | Līdzatbildīgā institūcija | Finansējuma avots | Īstenošanas periods | | | |
| **2025.** | **2026.** | **2027.** | **2028.** |
| U3.1. | Iesaistīt Rīgas jauniešus projekta “PROTI un DARI 2.0.” norisē | Veicināta 15 – 29 gadus vecu jauniešu, kuri nemācās, nestrādā un neapgūst arodu, iesaiste mācību pasākumos un izglītības ieguvē, nodarbinātībā | RVP LD | RBJĢSAC; RVP IKSD;  NVO | ES finansējums | **X** | **X** | **X** | **X** |
| U3.2. | Nodrošināt vasaras darba iespējas izglītojamiem pašvaldības iestādēs (NVA īstenoto pasākumu ietvaros) | 15 – 20 gadus veci jaunieši guvuši pirmo darba pieredzi un iepazinušies ar pašvaldības iestādēs pārstāvēto profesiju specifiku | RVP IKSD | RVP iestādes;  NVA | RVP budžets;  valsts budžets | **X** | **X** | **X** | **X** |
| U3.3. | Īstenot neformālās izglītības programmas jauniešiem viņu nodarbināmības veicināšanai | Jaunieši attīstījuši darba tirgū pieprasītās kompetences un labāk izpratuši jomas, kurās vēlas strādāt | RVP IKSD | NVO | RVP budžets | **X** | **X** | **X** | **X** |
| U3.4. | Īstenot informatīvas un izglītojošas aktivitātes par jauniešu veselības un labbūtības jautājumiem ārpus izglītības iestādēm | Jaunieši ir informēti par veselības un labbūtības jautājumiem, un zina, kur vērsties, lai saņemtu palīdzību | RVP LD | NVO;  RBJĢSAC;  RVP IKSD | RVP budžets | **X** | **X** | **X** | **X** |

Rīcības virziena tematiskajā tvērumā esošie uzdevumi, kas tiek risināti citos nozaru attīstības plānošanas dokumentos:

|  |  |  |
| --- | --- | --- |
| Uzdevums (aktivitāte) | Attīstības plānošanas dokumenta nosaukums | Periods |
| Lekcijas, diskusijas, interaktīvas nodarbības par veselību veicinošām tēmām | Priekšlaicīgas mācību pārtraukšanas prevencijas sistēma un ieviešanas plāns Rīgas valstspilsētas pašvaldībā 2024. – 2028. gadam (projekts) (Rīgas valstspilsētas pašvaldības izglītības ekosistēmas attīstības stratēģijas 2024. – 2028.gadam pielikums) | 2025. – 2028. |
| Karjeras attīstības atbalsta aktivitāšu nodrošināšana izglītības iestādēs | Karjeras attīstības un atbalsta plāns Rīgas valstspilsētas pašvaldības vispārējās izglītības iestādēs 2024 . – 2028. gadam (Rīgas valstspilsētas pašvaldības izglītības ekosistēmas attīstības stratēģijas 2024. – 2028.gadam pielikums) | 2025. – 2028. |

**4.rīcības virziens: Jauniešu ar ierobežotām iespējām iekļaušana**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr.p.k. | Uzdevums | Sasniedzamais rezultāts | Atbildīgā institūcija | Līdzatbildīgā institūcija | Finansējuma avots | Īstenošanas periods | | | |
| **2025.** | **2026.** | **2027.** | **2028.** |
| U4.1. | Īstenot darbu ar ielu jauniešiem publiskajā ārtelpā un tirdzniecības centru teritorijā | Nodrošināta darba ar ielu jauniešiem mērķtiecīga īstenošana. Ielu jaunieši ir sasniegti, informēti par pieejamo atbalstu un motivēti iesaistīties pašvaldības piedāvātajās aktivitātes | RVP IKSD | RVP LD;  NVO | RVP budžets | **X** | **X** | **X** | **X** |
| U4.2. | Nodrošināt saskarsmes un sociālās korekcijas programmas jauniešiem ar saskarsmes un uzvedības problēmām | Nodrošināts psihosociāls atbalsts jauniešiem ar uzvedības un saskarsmes grūtībām, mazinātas viņu uzvedības un saskarsmes grūtības un to izraisītās sekas. | RVP LD | NVO | RVP budžets | **X** | **X** | **X** | **X** |
| U4.3. | Rīkot bezmaksas nometnes bērniem un jauniešiem ar funkcionāliem traucējumiem | Bērniem un jauniešiem ar dažādiem funkcionāliem traucējumiem nodrošināta iespēja piedalīties viņu vajadzībām pielāgotās bezmaksas nometnēs | RVP IKSD | RVP LD;  NVO | RVP budžets | **X** | **X** | **X** | **X** |
| U4.4. | Attīstīt jauniešu mentoru kustību pašvaldībā | Jauniešiem nodrošināta iespēja saņemt mentoru atbalstu viņu izaugsmes veicināšanai | RVP IKSD | RVP LD;  NVO | RVP budžets |  |  | **X** | **X** |
| U4.5. | Definēt iekļaujošo pasākumu jaunatnes jomā kritērijus un nodrošināt to ievērošanu, rīkojot pasākumus jauniešiem | Nodrošināta jauniešiem rīkoto pasākumu pieejamība, kā arī jauniešu ar ierobežotām iespējām dalība tajos | RVP IKSD | RVP LD;  NVO | RVP budžets | **X** | **X** | **X** | **X** |
| U4.6. | Pielāgot RVP darba ar jaunatni infrastruktūru jauniešu ar funkcionāliem traucējumiem vajadzībām | Uzlabotas jauniešu ar funkcionāliem traucējumiem iespējas iesaistīties darba ar jaunatni aktivitātēs | RVP IKSD | RVP ĪD | RVP budžets | **X** | **X** | **X** | **X** |

Rīcības virziena tematiskajā tvērumā esošie uzdevumi, kas tiek risināti citos nozaru attīstības plānošanas dokumentos:

|  |  |  |
| --- | --- | --- |
| Uzdevums (aktivitāte) | Attīstības plānošanas dokumenta nosaukums | Periods |
| Drošas, pozitīvas un atbalstošas vides izveide izglītības iestādē | Rīgas valstspilsētas pašvaldības izglītības ekosistēmas attīstības stratēģija 2024. – 2028.gadam (projekts) | 2025. – 2028. |
| NVO un izglītības iestāžu kopprojekti skolēnu labbūtības veicināšanai | Priekšlaicīgas mācību pārtraukšanas prevencijas sistēma un ieviešanas plāns Rīgas valstspilsētas pašvaldībā 2024. – 2028. gadam (Projekts) (Rīgas valstspilsētas pašvaldības izglītības ekosistēmas attīstības stratēģijas 2024. – 2028.gadam pielikums) | 2025. – 2028. |
| Vienaudžu savstarpējo attiecību uzlabošana | Priekšlaicīgas mācību pārtraukšanas prevencijas sistēma un ieviešanas plāns Rīgas valstspilsētas pašvaldībā 2024. – 2028. gadam (projekts) (Rīgas valstspilsētas pašvaldības izglītības ekosistēmas attīstības stratēģijas 2024. – 2028.gadam pielikums) | 2025. – 2028. |
| Kopienas centra pakalpojuma nodrošināšana | Priekšlaicīgas mācību pārtraukšanas prevencijas sistēma un ieviešanas plāns Rīgas valstspilsētas pašvaldībā 2024. – 2028. gadam (projekts) (Rīgas valstspilsētas pašvaldības izglītības ekosistēmas attīstības stratēģijas 2024. – 2028.gadam pielikums) | 2025. – 2028. |
| Dienas aprūpes centra pakalpojuma nodrošināšana | Priekšlaicīgas mācību pārtraukšanas prevencijas sistēma un ieviešanas plāns Rīgas valstspilsētas pašvaldībā 2024. – 2028. gadam (projekts) (Rīgas valstspilsētas pašvaldības izglītības ekosistēmas attīstības stratēģijas 2024. – 2028.gadam pielikums) | 2025. – 2028. |

## 5.rīcības virziens: Aktivitātes bērniem un jauniešiem

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr.p.k. | Uzdevums | Sasniedzamais rezultāts | Atbildīgā institūcija | Līdzatbildīgā institūcija | Finansējuma avots | Īstenošanas periods | | | |
| **2025.** | **2026.** | **2027.** | **2028.** |
| U5.1. | Iesaistīt RVP izglītības iestādes bērnu un jauniešu brīvā laika organizēšanā, rīkojot nometnes un aktivitātes sportiskas meistarības pilnveidei | Nodrošināta bērnu un jauniešu nometņu (t.sk. atvērto nometņu) un sportiskās meistarības pilnveides aktivitāšu norise izglītojamo brīvlaikos | RVP IKSD | Izglītības iestādes | RVP budžets | **X** | **X** | **X** | **X** |
| U5.2. | Nodrošināt līdzfinansējumu nevalstisko organizāciju rīkotajām nometnēm un brīvā laika aktivitātēm | Konkursu ietvaros sniegts finansiālais atbalsts nometņu un bezmaksas brīvā laika aktivitāšu norisei | RVP IKSD | NVO | RVP budžets | **X** | **X** | **X** | **X** |
| U5.3. | Pilnveidot līdzfinansējuma konkursu regulējumu ar mērķi palielināt atbalstīto NVO projektu skaitu, kas nodrošina brīvā laika aktivitātes bērniem un jauniešiem ārpus izglītojamo brīvlaikiem | Aktualizēti normatīvie akti, kas reglamentē līdzfinansējuma konkursu norisi jaunatnes jomā, un nodrošināts papildu atbalsts projektiem, kas nodrošina bezmaksas brīvā laika aktivitātes bērniem un jauniešiem visa gada garumā. | RVP IKSD | NVO | RVP budžets |  | **X** | **X** | **X** |
| U5.4. | Nodrošināt digitālā darba ar jaunatni aktivitātes | Organizētas mācības, informatīvie pasākumi un darbnīcas jauniešiem, kas saturiski vai metodiski saistītas ar digitālo rīku izmantošanu | RVP IKSD | NVO | ES finansējums | **X** |  |  |  |

Rīcības virziena tematiskajā tvērumā esošie uzdevumi, kas tiek risināti citos nozaru attīstības plānošanas dokumentos:

|  |  |  |
| --- | --- | --- |
| Uzdevums (aktivitāte) | Attīstības plānošanas dokumenta nosaukums | Periods |
| Brīvpieejas sporta nodarbību pieejamība | Rīgas sporta un aktīvās atpūtas attīstības plāns 2025. – 2028. gadam (projekts) | 2025. – 2028. |
| Kultūras norišu un pakalpojumu piedāvājuma paplašināšana | Rīgas valstspilsētas pašvaldības Kultūrpolitikas pamatnostādnes 2024. – 2028. gadam (projekts) | 2025. – 2028. |
| Jauniešu iesaistes interešu izglītības programmās veicināšana | Rīgas valstspilsētas pašvaldības izglītības ekosistēmas attīstības stratēģija 2024. – 2028.gadam (projekts) | 2025. – 2028. |

## 6.rīcības virziens: Jauniešiem droša un draudzīga vide

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr.p.k. | Uzdevums | Sasniedzamais rezultāts | Atbildīgā institūcija | Līdzatbildīgā institūcija | Finansējuma avots | Īstenošanas periods | | | |
| **2025.** | **2026.** | **2027.** | **2028.** |
| U6.1. | Nodrošināt RVP brīvā laika centru un jauniešu centru darbību un attīstību | Jauniešiem nodrošinātas iespējas brīvā laika pavadīšanai un dalībai neformālās izglītības aktivitātēs | RVP IKSD | Izglītības iestādes | RVP budžets | **X** | **X** | **X** | **X** |
| U6.2. | Finansiāli atbalstīt NVO uzturēto darba ar jaunatni infrastruktūru | Konkursa kārtībā sniegts finansiālais atbalsts jauniešu centriem un citai NVO uzturētajai darba ar jaunatni infrastruktūrai, tādējādi uzlabojot tās ģeogrāfisko pārklājumu un pieejamību jauniešiem | RVP IKSD | NVO | RVP budžets | **X** | **X** | **X** | **X** |
| U6.3. | Apzināt un popularizēt jauniešiem un jaunatnes organizācijām pieejamās telpas | Apkopota un publiski pieejama informācija par RVP telpām, kas jauniešiem un jaunatnes organizācijām ir pieejamas bez maksas un par samaksu viņu ideju īstenošanai | RVP IKSD | RAIC | RVP budžets | **X** | **X** | **X** | **X** |
| U6.4. | Attīstīt RVP “trešās telpas”, kas nav primāri vērstas uz jauniešu mērķauditoriju, papildu funkcijas – darba ar jaunatni –īstenošanai | Esošās aktivitāšu telpas pielāgotas jauniešu vajadzībām un veicina starppaaudžu dialogu | RVP IKSD | RAIC;  RCB;  NVO | RVP budžets | **X** | **X** | **X** | **X** |

Rīcības virziena tematiskajā tvērumā esošais uzdevums, kas tiek risināts citā nozares attīstības plānošanas dokumentā:

|  |  |  |
| --- | --- | --- |
| Uzdevums (aktivitāte) | Attīstības plānošanas dokumenta nosaukums | Periods |
| Lekcijas par drošību publiskā vidē, pienākumiem un atbildību | Priekšlaicīgas mācību pārtraukšanas prevencijas sistēma un ieviešanas plāns Rīgas valstspilsētas pašvaldībā 2024. – 2028. gadam (projekts) | 2025. – 2028. |
| Ielu telpas labiekārtošana (ņemot vērā jauniešu vajadzības) | Apkaimju centru attīstības plāns 2024.–2028. gadam[[19]](#footnote-19) | 2025. – 2028. |

1. **Rezultatīvie rādītāji**

| Uzdevums | Nr. | Rezultatīvais rādītājs | Rezultatīvā rādītāja bāzes vērtība  (2023.) | Rezultatīvā rādītāja sagaidāmā vērtība 2028.gadā[[20]](#footnote-20) |
| --- | --- | --- | --- | --- |
| U1.1. Nodrošināt datos balstītu jaunatnes politikas plānošanu un īstenošanu | R1.1.1. | Veikto aptauju skaits | 1 | 2  (visā Plāna periodā) |
| U1.2. Paaugstināt darbā ar jaunatni iesaistīto personu profesionālās kompetences | R1.2.1. | Jaunatnes darbinieku mācību skaits | 4 | 2 |
| R1.2.2. | Jaunatnes darbinieku skaits, kas piedalījušies supervīzijas | - | 10 |
| U1.3. Sekmēt darbā ar jaunatni iesaistīto personu, organizāciju un RVP iestāžu savstarpējo tīklošanos un pieredzes apmaiņu | R1.3.1. | Jaunatnes organizāciju un jaunatnes darbinieku tīklošanās pasākumu skaits | 2 | 2 |
| R1.3.2. | Jaunatnes darbinieku mobilitāšu un pārrobežu sadarbības projektu skaits | - | 1 |
| R1.3.3. | RVP iestāžu, kas iesaistītas jaunatnes politikas īstenošanā, tīklošanās aktivitāšu skaits | - | 2 |
| U1.4. Popularizēt Rīgas pieredzi darbā ar jaunatni un vecināt augsta līmeņa jaunatnes jomas pasākumu norisi pilsētā | R1.4.1. | Pieteikums konkursam “Latvijas Jaunatnes galvaspilsēta 2026” | - | 1  (2025.) |
| R1.4.2. | *Ex ante* izvērtējums par dalību konkursā “Eiropas Jaunatnes galvaspilsēta” | - | 1  (2026.) |
| U1.5. Līdzdarboties Baltijas Pilsētu savienības Jaunatnes komisijā | R1.5.1. | Apmeklēto komisijas pasākumu skaits | 1 | 2 |
| U2.1. Uzlabot jauniešu informētību par viņu līdzdalības iespējām | R2.1.1. | Tematiska tīmekļvietne par jauniešu iespējām | 1 | 1 |
| R2.1.2. | Jauniešiem domātie sociālo tīklu konti | 2 | 2 |
| R2.1.3. | Jauniešu iespēju karte portālā GEORĪGA | - | 1 |
| U2.2. Attīstīt digitālos jauniešu līdzdalības rīkus un nodrošināt to darbību | R2.2.1. | Rīku skaits | - | 2 |
| U2.3. Stiprināt izglītības iestāžu skolēnu pašpārvalžu kapacitāti | R2.3.1. | Organizēto informatīvo, izglītojošo un tīklošanās pasākumu skaits | 35 | 40 |
| R2.3.2. | Skolēnu pašpārvalžu sadarbības tīklu skaits | 1 | 1 |
| U2.4. Veicināt jauniešu iesaisti brīvprātīgajā darbā | R2.4.1. | Mācību (jauniešiem) par brīvprātīgo darbu skaits | 1 | 2 |
| R2.4.2. | Regulāri aktualizēts apkopojums par brīvprātīgā darba vakancēm jauniešiem | - | 1 |
| R2.4.3. | Jauniešu, kas regulāri piedalās brīvprātīgajā darbā, īpatsvars | 16% | 18% |
| R2.4.4. | Izglītības iestāžu skaits, kas īsteno brīvprātīgā darba programmas | 1 | 3 |
| R2.4.5. | Ārzemju brīvprātīgo skaits, kas darbojas RVP iestādēs | 8 | 8 |
| U2.5. Nodrošināt iespēju jauniešiem tikties ar lēmumu pieņēmējiem un līdzdarboties lēmumu pieņemšanā | R.2.5.1. | Rīgas domes Jaunatnes lietu konsultatīvās komisijas sēžu skaits | 7 | 4 |
| R2.5.2. | Jauniešu un jaunatnes organizāciju forumu skaits | 1 | 1 |
| U2.6. Pilnveidot jaunatnes organizāciju un organizāciju, kas īsteno darbu ar jaunatni, finansēšanas modeli, stiprinot to kapacitāti | R2.6.1. | Līdzfinansēto darba ar jaunatni ilgtermiņa projektu skaits | - | 8 |
| R2.6.2. | Līdzfinansēto jaunatnes organizāciju kapacitātes stiprināšanas projektu skaits | 4 | 10 |
| U2.7. Nodrošināt jauniešiem materiāli tehnisko bāzi digitālā satura veidošanai | R2.7.1. | Jauniešu centru, kas aprīkoti digitāla satura veidošanai, skaits | - | 2 |
| U2.8. Veicināt jauniešu iesaisti Līdzdalības budžeta projektu konkursā | R2.8.1. | Jauniešiem domāto darbnīcu un informatīvo pasākumu dalībnieku skaits | 15 | 70 |
| R2.8.2. | Jauniešu iesniegto ideju skaits | 6 | 15 |
| U.3.1. Iesaistīt Rīgas jauniešus projekta “PROTI un DARI 2.0.” norisē | R3.1.1. | Iesaistīto jauniešu skaits | - | 297  (visā projekta īstenošanas periodā) |
| U3.2. Nodrošināt vasaras darba iespējas izglītojamiem RVP iestādēs (NVA īstenoto pasākumu ietvaros) | R3.2.1. | Iesaistīto izglītojamo skaits | 136 | 250 |
| R3.2.2. | Iesaistīto RVP iestāžu (darba devēju) skaits | 5 | 10 |
| U3.3. Īstenot neformālās izglītības programmas jauniešiem viņu nodarbināmības veicināšanai | R3.3.1. | Programmu skaits | 1 | 2 |
| U3.4. Īstenot informatīvas un izglītojošas aktivitātes par jauniešu veselības un labbūtības jautājumiem ārpus izglītības iestādēm | R3.4.1. | Konsultāciju stundu skaits | - | 500 |
| U4.1. Īstenot ielu jaunatnes darbu publiskajā ārtelpā un tirdzniecības centru teritorijā | R4.1.1. | Redzeslokā esošo jauniešu, uz kuriem tiek vērstas ielu darba aktivitātes, skaits | 150 | 200 |
| R4.1.2. | Īstenošanā iesaistīto ielu darbinieku skaits | 8 | 8 |
|  | R4.1.3. | Atbalsta punkts ielu jauniešiem Rīgas Centrālajā dzelzceļa stacijā | - | 1 |
|  | R4.1.4. | Atbalsta punkta ielu jauniešiem apmeklējumu skaits | - | 6000 |
| U4.2. Nodrošināt saskarsmes un sociālās korekcijas programmas jauniešiem ar saskarsmes un uzvedības problēmām | R4.2.1. | Iesaistīto jauniešu skaits | 243 | 270 |
| R4.2.2. | Programmu īstenotāju skaits | 3 | 4 |
| U4.3. Rīkot bezmaksas nometnes bērniem un jauniešiem ar funkcionāliem traucējumiem | R4.3.1. | Nometņu skaits | 5 | 10 |
| R4.3.2. | Dalībnieku skaits | 73 | 170 |
| U4.4. Attīstīt jauniešu mentoru kustību RVP | R.4.4.1. | Mentoringa modelis RVP | - | 1 |
| R4.4.2. | Mentoru skaits | - | 10 |
| U4.5. Definēt iekļaujošo pasākumu jaunatnes jomā kritērijus un nodrošināt to ievērošanu, rīkojot pasākumus jauniešiem | R4.5.1. | Iekļaujošo pasākumu jaunatnes jomā kritēriju apraksts | - | 1 |
| U4.6. Pielāgot RVP darba ar jaunatni infrastruktūru jauniešu ar funkcionāliem traucējumiem vajadzībām | R4.6.1. | Pielāgoto jauniešu centru skaits | - | 2 |
| U5.1. Iesaistīt RVP izglītības iestādes bērnu un jauniešu brīvā laika organizēšanā, rīkojot nometnes un aktivitātes sportiskas meistarības pilnveidei | R5.1.1. | Bērnu un jauniešu nometņu skaits | 173 | 190 |
| R5.1.2. | Bērnu un jauniešu nometņu dalībnieku skaits | 6111 | 6650 |
| R5.1.3. | Aktivitāšu sportiskās meistarības pilnveidei skaits | 61 | 65 |
| R5.1.3. | Aktivitāšu sportiskās meistarības pilnveidei dalībnieku skaits | 978 | 1040 |
| U5.2. Nodrošināt līdzfinansējumu nevalstisko organizāciju rīkotajām nometnēm un brīvā laika aktivitātēm | R5.2.1. | Bērnu un jauniešu nometņu skaits | 43 | 60 |
| R5.2.2. | Bērnu un jauniešu nometņu dalībnieku skaits | 1622 | 2220 |
| R5.2.3. | Brīvā laika aktivitāšu skaits | 13 | 18 |
| R5.2.4. | Brīvā laika aktivitāšu dalībnieku skaits | 2317 | 3204 |
| U5.3. Pilnveidot līdzfinansējuma konkursu regulējumu ar mērķi palielināt atbalstīto NVO projektu skaitu, kas nodrošina brīvā laika aktivitātes bērniem un jauniešiem ārpus izglītojamo brīvlaikiem | R5.3.1. | Atbalstīto projektu skaits | 4 | 10 |
| U5.4. Nodrošināt digitālā darba ar jaunatni aktivitātes | R5.4.1. | Iesaistīto jauniešu skaits | - | 3791  (2025.) |
| U6.1. Nodrošināt RVP brīvā laika centru un jauniešu centru darbību un attīstību | R6.1.1. | Brīvā laika centru skaits | 19 | 20 |
| R6.1.2. | Brīvā laika centru apmeklējumu skaits (tūkst.) | 107,3 | 115 |
| R6.1.3. | Jauniešu centru skaits | 1 | 2 |
| U.6.2. Finansiāli atbalstīt NVO uzturēto darba ar jaunatni infrastruktūru | R6.2.1. | Objektu skaits | 5 | 5 |
| U6.3. Apzināt un popularizēt jauniešiem un jaunatnes organizācijām pieejamās telpas | R6.3.1. | Telpu saraksts un raksturojums | - | 1 |
| U6.4. Attīstīt RVP “trešās telpas”, kas nav primāri vērstas uz jauniešu mērķauditoriju, papildu funkcijas – darba ar jaunatni – īstenošanai | R6.4.1. | “Trešo telpu”, kas pilnveidotas atbilstoši jauniešu vajadzībām, skaits | - | 5 |

# 7. Plāna īstenošanas uzraudzība

Par Plāna īstenošanas koordināciju ir atbildīga SJP, pēc nepieciešamības sadarbojoties ar citām RVP IKSD struktūrvienībām un padotības iestādēm, kā arī ar citām RVP iestādēm un institūcijām atbilstoši to kompetencei un Plānā noteiktajiem uzdevumiem.

RVP IKSD, sadarbojoties ar iestādēm, kas norādītās kā atbildīgās institūcijas par plānā iekļauto uzdevumu izpildi, līdz nākama gada 1. martam sagatavo pārskatu par plāna īstenošanu iepriekšējā kalendāra gadā un nodrošina pārskata izskatīšanu Rīgas domes Jaunatnes lietu konsultatīvā komisijā. Minētā komisija ir atbildīga par Plāna ieviešanas monitoringu un, nepieciešamības gadījumā, koordinē tā aktualizāciju.

Ziņojumu par Plāna izpildi RVP IKSD iesniedz Rīgas domes Izglītības, kultūras un sporta komitejā līdz 2029. gada 15. martam.

Rīgas domes priekšsēdētājs V. Ķirsis

Pielikums

**Uz izglītības iestāžu bāzes izveidoto brīvā laika centru (istabu) saraksts**

|  |  |  |  |
| --- | --- | --- | --- |
| Nr. p. k. | Izglītības iestāde | Brīvā laika centra (istabas) nosaukums | Adrese |
|  | Rīgas Anniņmuižas vidusskola | Brīvā laika centrs “Avots” | Kleistu iela 14 |
|  | Rīgas Reinholda Šmēlinga vidusskola | Brīvā laika centrs “Namiņš” | Viļānu iela 13 |
|  | Rīgas Bolderājas Jaunā pamatskola | Brīvā laika centrs | Miglas iela 9 |
|  | Rīgas Čiekurkalna pamatskola | Brīvā laika centrs “Atslēga” | Čiekurkalna 1.garā līnija 53 |
|  | Rīgas Sarkandaugavas pamatskola | Brīvā laika centrs “Kabata” | Sliežu iela 23 |
|  | Rīgas Ziepniekkalna vidusskola | Brīvā laika centrs “Nāc un piedalies” | Ozolciema iela 26 |
| Brīvā laika istaba (telpa Nr. 49) | Īslīces iela 4 |
|  | Rīgas 1.Kristīgā pamatskola | Brīvā laika centrs “Jota” | Avotu iela 44 |
|  | Rīgas 9. vidusskola | Brīvā laika centrs | Stāmerienes iela 8 |
|  | Rīgas 15. vidusskola | Brīvā laika centrs | Visvalža iela 9 |
|  | Rīgas 47. vidusskola | Brīvā laika centrs “Kūlenis” | Skaistkalnes iela 7 |
|  | Rīgas 71. vidusskola | Brīvā laika centrs “Kolumbs” | Grīvas iela 26 |
|  | Rīgas 85. pamatskola | Brīvā laika centrs “Ligzda” | Purvciema iela 23 A |
|  | Rīgas 89. vidusskola | Brīvā laika centrs “Mežciems” | Hipokrāta iela 27 |
|  | Rīgas bērnu un jauniešu centrs “Altona” | Pusaudžu klubs “5A” | Altonavas iela 6 |
| Spēļu klubs “Brīvsolis” | Imantas iela 11a |
|  | Rīgas bērnu un jauniešu centrs “Daugmale” | Brīvā laika centrs | Latgales iela 279/7 |
|  | Rīgas bērnu un jauniešu centrs “Laimīte” | Brīvā laika istaba | Sarkandaugavas iela 24 |
| Brīvā laika istaba | Baltāsbaznīcas iela 14 |
|  | Bērnu un jauniešu centrs “Rīgas Skolēnu pils” | Spēļu istaba | Kr. Barona iela 99 |
|  | Rīgas bērnu un jauniešu centrs “Praktiskās estētikas skola” | Brīvā laika istaba “Ir ko darīt” | A. Saharova iela 35 |
|  | Rīgas Jauno tehniķu centrs | Brīvā laika spēļu istaba | Bauskas iela 88 |

Rīgas domes priekšsēdētājs V. Ķirsis

1. Pieejams: <https://ppdb.mk.gov.lv/wp-content/uploads/2024/04/Rigas-jauniesu-aptauja_Zinojums_2023.pdf> [↑](#footnote-ref-1)
2. Pieejamas: <https://likumi.lv/ta/id/338304-par-bernu-jaunatnes-un-gimenes-attistibas-pamatnostadnem-20222027gadam> [↑](#footnote-ref-2)
3. Pieejams: <https://likumi.lv/ta/id/348518-jaunatnes-politikas-istenosanas-plans-20232024-gadam> [↑](#footnote-ref-3)
4. Pieejamas: <https://likumi.lv/ta/id/324332-par-izglitibas-attistibas-pamatnostadnem-2021-2027-gadam> [↑](#footnote-ref-4)
5. Pieejams: <https://likumi.lv/ta/id/175920-jaunatnes-likums> [↑](#footnote-ref-5)
6. Pieejams: <https://likumi.lv/ta/id/50759-izglitibas-likums> [↑](#footnote-ref-6)
7. Pieejams: <https://likumi.lv/ta/id/49096-bernu-tiesibu-aizsardzibas-likums> [↑](#footnote-ref-7)
8. Pieejams: <https://likumi.lv/ta/id/336956-pasvaldibu-likums> [↑](#footnote-ref-8)
9. Pieejams: https://www.izm.gov.lv/lv/metodiskie-ieteikumi-pasvaldibam?utm\_source=https%3A%2F%2Fwww.bing.com%2F [↑](#footnote-ref-9)
10. Pieejams: <https://view.officeapps.live.com/op/view.aspx?src=https%3A%2F%2Fizglitiba.riga.lv%2Fmedia%2FIZGLITIBA%2F2019%2F06_2019%2F2019_plans_Nr_2386.doc&wdOrigin=BROWSELINK> [↑](#footnote-ref-10)
11. Pieejama: <https://rdpad.lv/wp-content/uploads/2014/11/Attistibas_programma.pdf> [↑](#footnote-ref-11)
12. Pieejama: [RDPAD » Attīstības programma 2022 – 2027 |](https://www.rdpad.lv/strategija/attistibas-programma-2022-2027/#:~:text=R%C4%ABgas%20att%C4%ABst%C4%ABbas%20programma%202022.%E2%80%932027.%20gadam%20%28AP2027%29%20ir%20vid%C4%93ja,att%C4%ABst%C4%ABbas%20m%C4%93r%C4%B7u%2C%20telpisk%C4%81s%20att%C4%ABst%C4%ABbas%20perspekt%C4%ABvas%20un%20strat%C4%93%C4%A3isko%20no) [↑](#footnote-ref-12)
13. Pieejami: <https://stat.gov.lv/lv/meklet?Search=%22%22&DataSource=%22data%22&Type=%5B%22table%22%2C%22other_format%22%5D&Themes=%2293%22> (izmantotas datubāzes RIG061 un IRD041) [↑](#footnote-ref-13)
14. Pieejams: <https://ppdb.mk.gov.lv/wp-content/uploads/2024/04/Rigas-jauniesu-aptauja_Zinojums_2023.pdf> [↑](#footnote-ref-14)
15. Pieejams: <https://www.sus.lv/sites/default/files/media/faili/3_R%C4%ABgas%20jaunie%C5%A1u%20aptauja_Zi%C5%86ojums_2021.pdf> [↑](#footnote-ref-15)
16. Ņemot vērā, ka 2024. gadā darbs ar jaunatni pašvaldībā tika īstenots saskaņā ar Rīgas pilsētas darba ar jaunatni plānā 2019. – 2023. gadam noteiktajiem mērķiem, prioritātēm un pasākumiem, šajā dokumenta sadaļā, kur iespējams, sniegta informācija par 2024. gada rezultatīvajiem rādītājiem. [↑](#footnote-ref-16)
17. Brīvā laika centru saraksts apkopots pielikumā. [↑](#footnote-ref-17)
18. Pieejama: <https://eur-lex.europa.eu/legal-content/LV/TXT/PDF/?uri=OJ:C:2018:456:FULL&from=EN> [↑](#footnote-ref-18)
19. Pieejams: <https://www.rdpad.lv/apkaimju-centru-attistibas-plans/> [↑](#footnote-ref-19)
20. Gadījumos, kad uzdevuma izpilde nav plānota 2028.gadā, norādīts cits gads, kad plānots izpildīt uzdevumu un sasniegt noteikto rezultatīvo rādītāju. [↑](#footnote-ref-20)